b'\n_START_ARTICLE_\nGoogle Docs\n_START_PARAGRAPH_\nGoogle Docs, Sheets un Slides ir bezmaksas internet\xc4\x81 b\xc4\x81z\xc4\x93ts teksta procesors, izkl\xc4\x81jlapu un prezent\xc4\x81ciju programma. \xc5\xa0o pakalpojumu pied\xc4\x81v\xc4\x81 Google sav\xc4\x81 Google Drive pakalpojum\xc4\x81. Agr\xc4\x81k \xc5\xa1is bija ar\xc4\xab failu glab\xc4\x81\xc5\xa1anas pakalpojums, tom\xc4\x93r \xc5\xa1o funkciju p\xc4\x81r\xc5\x86\xc4\x93ma Google Drive._NEWLINE_Google Docs \xc4\xbcauj lietot\xc4\x81jam izveidot un labot dokumentus tie\xc5\xa1saist\xc4\x93 kop\xc4\x81 ar citiem lietot\xc4\x81jiem. Pakalpojums pieejams t\xc4\xabmek\xc4\xbca lietotnes, Chrome lietotnes un mobil\xc4\x81s lietotnes veid\xc4\x81. Lietotnes ir savietojamas ar Microsoft Office failu form\xc4\x81tiem. Paket\xc4\x93 ietilpst ar\xc4\xab Google Forms, Google Drawings un Google Fusion Tables. Forms un Fusion Tables pieejamas vien\xc4\xabgi t\xc4\xabmek\xc4\xbca lietot\xc5\x86u veid\xc4\x81, Drawings\xc2\xa0\xe2\x80\x94 ar\xc4\xab Chrome lietotnes veid\xc4\x81. Visi Google Docs dokumenti p\xc4\x93c noklus\xc4\x93juma tiek saglab\xc4\x81ti ar\xc4\xab Google Drive.'